
            JEDINSTVENI UPRAVNI ODJEL

		Na temelju članka 11. Zakona o pravu na pristup informacijama („Narodne novine“, br. 25/13, 85/15 i 69/22), Jedinstveni upravni odjel Grada Grubišnoga Polja objavljuje:


SAVJETOVANJE S JAVNOŠĆU
o Prijedlogu Odluke o izmjenama i dopunama Odluke o komunalnoj naknadi

Na web stranici Grada Grubišnoga Polja objavljuje se Prijedlog Odluke o izmjenama i dopunama Odluke o komunalnoj naknadi.
[bookmark: _Hlk243568163]Jedinstveni upravni odjel grada Grubišnoga Polja izradio je Prijedlog Odluke o izmjenama i dopunama Odluke o komunalnoj naknadi.

Budući da su projektom rekonstrukcije državne ceste oznake DC 5, Grubišno Polje - Veliki Zdenci stečeni svi uvjeti iz članka 9. Odluke o komunalnoj naknadi (''Službeni glasnik Grada Grubišnoga Polja', broj 1/19, 2/20, 8/22 i 10/24) za razvrstavanje cijele ulice Braće Radića i cijele ulice Lipovac u Grubišnom Polju, cijele ulice Antuna Mihanovića u Malim Zdencima te dijela naselja Orlovac Zdenački od kbr. 3 do kbr. 53B i od kbr. 2 do kbr. 58 u prvu zonu za plaćanje komunalne naknade, u članku 10. ove Odluke, navedene ulice u Grubišnom Polju, Malim Zdencima te dio naselja Orlovac Zdenački, svrstani su u prvu zonu za plaćanje komunalne naknade.
Nadalje, projektima izgradnje sustava sanitarno fekalne kanalizacije u ulicama N. Š. Zrinskog, Kralja Zvonimira, Ivana Nepomuka Jemeršića i Josipa Kozarca (od kbr. 10 do kbr. 12) također su stečeni svi uvjeti iz članka 9. Odluke o komunalnoj naknadi (''Službeni glasnik Grada Grubišnoga Polja', broj 1/19, 2/20, 8/22 i 10/24) za razvrstavanje navedenih ulica u prvu zonu u cijelosti, odnosno njihovih dijelova koji su do sada bili razvrstani u drugu zonu za plaćanje komunalne naknade, u članku 10. ove Odluke, navedene ulice u Grubišnom Polju, odnosno spomenuti kućni brojevi, svrstani su u prvu zonu za plaćanje komunalne naknade.
Također, novoizgrađene ulice Poduzetnička cesta II. i Poduzetnička cesta III. koje do sada nisu bile razvrstane u zone za plaćanje komunalne naknade, u članku 10. ove Odluke svrstane su u prvu zonu za plaćanje komunalne naknade.

Pozivamo zainteresiranu javnost da prouči Prijedlog Odluke o izmjenama i dopunama Odluke o komunalnoj naknadi i do 26.11.2026. godine dostavi svoje prijedloge i mišljenja o istom na e-mail: komunalniodjel@grubisnopolje.hr. 
Po završetku savjetovanja, svi pristigli prijedlozi i primjedbe biti će pregledani i razmotreni te će se o istima sastaviti Izvješće o usvojenim i odbijenim prijedlozima, a koje će biti objavljeno na web stranici Grada Grubišnoga Polja.
Jedinstveni upravni odjel Grada Grubišnoga Polja utvrdit će Prijedlog Odluke o izmjenama i dopunama Odluke o komunalnoj naknadi.
U obrazloženju Prijedloga Odluke o izmjenama i dopunama Odluke o komunalnoj naknadi bit će sadržan i sažetak o provedenom savjetovanju s javnošću.

Prijedlog Odluke o izmjenama i dopunama Odluke o komunalnoj naknadi i Obrazac za dostavu prijedloga i mišljenja možete preuzeti na ovoj stranici u nastavku.

